《赠黄积中之郴州教》
明代·方献夫

诗兴因君酒兴赊，且将诗酒忘年华。眼前好景看新月，墙角残梅自落花。

千古风流思泽畔，三春桃李望江涯。杏坛莫奏虞妃曲，湘水秋风日易斜。

作者简介：（约1486—1541或1544）明广东南海人，初名献科，字叔贤，号西樵。弘治十八年进士。正德中授礼部主事，调吏部员外郎，旋从王守仁问学，谢病归西樵山中，读书十年。嘉靖初还朝，以议大礼称帝意，骤进少詹事。累官吏部尚书武英殿大学士，入阁辅政。持论和平，而舆论视为奸邪，连被劾。又见帝恩威不测，三疏引疾归。有《周易传义约说》、《西樵遗稿》。